钦定古今图书集成/明伦汇编/氏族典/第261卷 > 王贞
## 钦定古今图书集成/明伦汇编/氏族典/第261卷 > 王贞

按《隋书王贞传》：“贞字孝逸，梁郡陈留人也。少聪敏，七
岁好学，善《毛诗》《礼记》《左氏传》《周易》，诸子百家无不毕
览。善属文词，不治产业，每以讽读为娱。开皇初，汴州
刺史樊叔略引为主簿。后举秀才，授县尉，非其好也。
谢病于家。炀帝即位，齐王暕镇江都，闻其名，以书召
之。贞至，王以客礼待之，朝夕遣问安不。又览所上集”，
善之。赐良马四匹。贞复上《江都赋》。王赐钱十万贯。马
二匹。未几。以疾还乡里。终于家。